CELEX: 62018TN0041
Language: hu
Date: 2018-01-24 00:00:00
Title: T-41/18. sz. ügy: 2018. január 24-én benyújtott kereset – Autoridad Portuaria de Vigo kontra Bizottság

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/52
            
         2018. január 24-én benyújtott kereset – Autoridad Portuaria de Vigo kontra Bizottság
   (T-41/18. sz. ügy)
   (2018/C 142/69)
   Az eljárás nyelve: spanyol
   
      Felek
   
   
      Felperes: Autoridad Portuaria de Vigo (Vigo, Spanyolország) (képviselő: J. Costas Alonso abogado)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               tegyen lépéseket annak érdekében, hogy az Európai Bizottság a Szerződések őreként teljesítse az annak biztosítására irányuló kötelezettségét, hogy valamennyi tagállam egységesen alkalmazza a közösségi rendelkezéseket, a harmadik országokból származó állati eredetű termékek behozatalára vonatkozó európai szabályozás valamennyi tagállam általi egységes alkalmazásának garantálása, illetve az ellenőrzéseket szabályozó normák egységesítése útján;
            
         
               —
            
            
               konkrétan, kötelezze az Európai Bizottság Egészségügyi és Élelmiszerbiztonsági Főigazgatóságát arra, hogy Vigo és Leixoes (Portugália) kikötőiben összehasonlító elemzést végezzen a harmadik országokból származó állati eredetű termékek behozatalára vonatkozó közösségi jogszabályok alkalmazásával kapcsolatban.
            
         
      Jogalapok és fontosabb érvek
   
   Keresete alátámasztására a felperes azzal érvel, hogy a fagyasztott és mélyhűtött halászati termékek Unión kívüli országokból való behozatalával kapcsolatos uniós szabályozás eltérő alkalmazása a versenyszabályok és a level playing field módosulásához vezet, ami pedig a belső piac torzulását eredményezi.
   Ezzel kapcsolatban továbbá azzal érvel, hogy a kikötők kulcsfontosságú szerepet játszanak az áruszállításban, és különösen a halászati termékek behozatalában, amelyek 76 %-a a kikötőkbe érkezik.